11. คำอธิบาย และการวิเคราะห์ผลการดำเนินงานและฐานะการเงินของฝ่ายจัดการ

ภาพรวมผลการดำเนินงานที่ผ่านมา

บริษัทดำเนินธุรกิจผลิต และจำหน่ายสื่อด้านธุรกิจ และไอที รับโฆษณา จัดงานนิทรรศการ
และกิจกรรมทางการตลาดทุกประเภท โดยรายได้หลักของบริษัทมาจากรายได้โฆษณา
การจำหน่ายสื่อต่างๆ และการจัดงานแสดงสินค้า กิจกรรมทางการตลาด
บริษัทได้รับผลกระทบค่อนข้างมาก จากเหตุอุทกภัยในช่วงไตรมาสสุดท้ายของปี
ทำให้ไม่สามารถจัดงานนิทรรศการขนาดใหญ่ได้ 2 งาน
และยังส่งผลกระทบต่อรายได้โฆษณาในนิตยสารของบริษัท ทำให้รายได้
และกำไรสุทธิของบริษัทลดลงจากปี 2553

ในปี 2554 บริษัทได้เข้าร่วมลงทุนในบริษัท สแพลช อินเตอร์แอ็คทีฟ จำกัด
ซึ่งดำเนินธุรกิจในการผลิตรายการโทรทัศน์ แพร่ภาพทางสถานีวิทยุโทรทัศน์กองทัพบกช่อง 5
รายได้หลักมาจากการขายโฆษณา ซึ่งก็ได้รับผลกระทบจากเหตุอุทกภัยเช่นเดียวกัน
จึงทำให้บริษัทต้องรับผลขาดทุนจากการร่วมทุน 0.46 ล้านบาท

1.  การวิเคราะห์ผลการดำเนินงาน

การวิเคราะห์รายได้

[TABLE]

ในปี 2554 บริษัทมีรายได้รวม 229.88 ล้าน ลดลงจากปีก่อน 57.21 ล้านบาท หรือคิดเป็นร้อยละ
19.93 รายได้ที่ลดลงมาจากการยกเลิกการจัดงานและการลงโฆษณา
เนื่องจากลูกค้าส่วนใหญ่ได้รับผลกระทบจากเหตุอุทกภัยในปลายปี 2554
สำหรับธุรกิจสื่อดิจิตอลและสื่ออื่น ถึงจะมีจำนวนเงินรายได้เพิ่มขึ้นไม่สูงมาก
แต่มีอัตราการเติบโตอยู่ที่ร้อยละ 55.41

การวิเคราะห์ต้นทุนและค่าใช้จ่าย

[TABLE]

ในปี 2554 บริษัทมีต้นทุนขายและบริการ 143.08 ล้านบาท ลดลงจากปีก่อน 30.25 ล้านบาท
หรือคิดเป็นร้อยละ 17.45 สัดส่วนต้นทุนที่ลดลงน้อยกว่าอัตราลดลงของรายได้
เนื่องจากต้นทุนบางส่วนเป็นต้นทุนคงที่ ถึงแม้รายได้จะลดลงแต่ต้นทุนส่วนนี้ก็ยังคงอยู่

ค่าใช้จ่ายในการขายและบริหารในปี 2554 เท่ากับ 58.09 ล้านบาท ลดลงจากปีก่อน 2.20
ล้านบาท หรือคิดเป็นร้อยละ 3.65 ถึงแม้ว่าในปี 2554 นี้
บริษัทมีค่าใช้จ่ายเพิ่มขึ้นจากการรับรู้รายจ่ายจากผลประโยชน์พนักงาน 1.46 ล้านบาท
แต่ค่าใช้จ่ายทั้งปีลดลงเกิดจากความพยายามลดค่าใช้จ่ายขององค์กรอย่างต่อเนื่อง

ภาษีเงินได้นิติบุคคล ในปี 2554 บริษัทมีภาระภาษีเงินได้นิติบุคคลลดลง
จากผลการดำเนินงานที่ลดลง และมีการประกาศลดอัตราภาษีเงินได้นิติบุคคลสำหรับบริษัทมหาชน
จากอัตราเดิมร้อยละ 30 ลดลงเหลืออัตราร้อยละ 25

2.  การวิเคราะห์ฐานะการเงิน

สินทรัพย์

[TABLE]

ณ วันที่ 31 ธันวาคม 2554 บริษัทมีสินทรัพย์รวมจำนวน 230.05 ล้านบาท ลดลงจากปีก่อน 27.90
ล้านบาท หรือคิดเป็นร้อยละ 10.81 สินทรัพย์ที่สำคัญของบริษัทประกอบด้วย
เงินสดและรายการเทียบเท่าเงินสด ที่ดิน อาคารและอุปกรณ์ และลูกหนี้การค้า
โดยการเปลี่ยนแปลงที่เกิดขึ้นส่วนใหญ่มาจากการลดลงของลูกหนี้การค้า
และเป็นการเพิ่มขึ้นของเงินสดและรายการเทียบเท่าเงินสด และเงินลงทุนในบริษัทร่วม
สำหรับสินทรัพย์หมุนเวียนอื่นที่เพิ่มขึ้น 7.36 ล้านบาท มาจากภาษีนิติบุคคลถูกหัก ณ ที่จ่าย 4.53
ล้านบาท และต้นทุนจ่ายล่วงหน้า 3.77 ล้านบาท

หนี้สิน

[TABLE]

ณ วันที่ 31 ธันวาคม 2554 บริษัทมีหนี้สินรวม 21.01 ล้านบาท ลดลงจากปีก่อน 18.62 ล้านบาท
หรือคิดเป็นร้อยละ 46.99 มาจากการชำระภาษีเงินได้นิติบุคคลค้างจ่าย
เจ้าหนี้การค้าและค่าใช้จ่ายค้างจ่าย

ส่วนของผู้ถือหุ้น

[TABLE]

ณ วันที่ 31 ธันวาคม 2554 บริษัทมีส่วนของผู้ถือหุ้น 209.04 ล้านบาท ลดลงจากปีก่อน 9.27
ล้านบาท หรือคิดเป็นร้อยละ 4.25

3. การวิเคราะห์งบกระแสเงินสด

จากงบการเงินในปี 2554 บริษัทมีกระแสเงินสดจากการดำเนินงานสุทธิ จำนวน 51.63 ล้านบาท
เพิ่มขึ้นจากปี 2553 จำนวน 42.31 ล้านบาท ส่วนใหญ่มาจากการรับชำระหนี้ลูกหนี้การค้า
กระแสเงินสดใช้ไปในกิจกรรมการลงทุนปี 2554 จำนวน 6.65 ล้านบาท
มาจากการลงทุนในบริษัทร่วม จำนวน 6.4 ล้านบาท
และมีกระแสเงินสดใช้ไปในกิจกรรมจัดหาเงินในปี 2554 จำนวน 30.65 ล้านบาท
จากการจ่ายเงินปันผลให้กับผู้ถือหุ้นจำนวน 32.43